Genre: Other

Najemna pogodba z osebo v socialni stiski <p/> VPRAŠANJE: <p/> V stanovanjski hiši bomo oddali sobo s souporabo kopalnice in kuhinje očetu dveh otrok (14 in 12 let). Ker so socialni problem (brez dohodkov, v ločitvenem postopku ipd.), me zanima, kako naj " pravilno " sestavim najemno pogodbo z očetom za dobo 12 mesecev oz. toliko, da reši svoje težave? Ali jih po 12 mesecih lahko " vržem " iz hiše, kljub temu, da so socialni problem? Kaj če se očetu nekaj zgodi kaj se zgodi z otroki? Kaj če se meni in možu nekaj zgodi (najini otroki so še polnoletni)? Ali mi je najemnik dolžan plačevati stroške bivanja? <p/> (D.K.F.) <p/> ODGOVOR: <p/> Iz vprašanja smo razbrali, da oddajate prostore za bivanje sami, ne v vlogi socialne ustanove. Izpraznitev prostorov s strani najemnika pa je vselej povazana s tveganji, zato vam svetujemo, da prostore oddate za določen čas npr. 12 mesecev, kot pravite. Pred zaključkom najema pa sklenete ponovno najem za daljše obdobje. Seveda še vedno ostaja določeno tveganje, posebej v vašem primru. Pozanimajte se, ali vam bo sploh lahko plačeval najemnino, če nima dohodkov. Razmislite, ali ga lahko nagovorite, da pridobi garancijo za plačevanje najemnine od socialnega skrbstva, če res rešujete socialne probleme. Če nima dohodkov niti garancije, s tem seveda zavestno povečujete svoje tveganje. Če se očetu (najmniku) kaj zgodi, potem otroci ki so z njim živeli, nadaljujejo z najemom, za njihove pravice pa bo poskrbel skrbstveni organ. Stroške bivanja plačuje kdo drug kot najemnik, za njegove obveznosti iz naslova bivanja pa kaže pridobiti zavarovanje - najbolje garancijo organa socialnega skrbstva.Če se vam kaj zgodi, to nima vpliva na najemno razmerje, ki ga na vaši strani nadaljujejo vaši dediči.